Diari Oficial de la Generalitat Valenciana


Sumari del DOGV 7743, del 17-03-2016 (2016/1735)

RESOLUCIÓ de 3 d'agost de 2015, de la Direcció General d'Indústria i Energia, per la qual s'atorga autorització administrativa per a la construcció de la xarxa de distribució de gas natural en el terme municipal de Lucena del Cid, a la província de Castelló, per a la seua gasificació, s'aprova el projecte i les addendes al projecte d'execució, i se'n declara, en concret, la utilitat pública. Expedient número CBREDE/2012/5/12.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7743

Data del DOGV
:   17-03-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/1735


Data del document
:   03-08-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 3 d'agost de 2015, de la Direcció General d'Indústria i Energia, per la qual s'atorga autorització administrativa per a la construcció de la xarxa de distribució de gas natural en el terme municipal de Lucena del Cid, a la província de Castelló, per a la seua gasificació, s'aprova el projecte i les addendes al projecte d'execució, i se'n declara, en concret, la utilitat pública. Expedient número CBREDE/2012/5/12. [2016/1735]  
Antecedents de fet  
  
Amb data 10 d'abril de 2012, Gas Natural Cegas, SA, a través de representant degudament acreditat, va presentar davant del Servei Territorial d'Energia de Castelló un escrit en què sol·licitava:  
- autorització administrativa per a la construcció d'una xarxa de distribució de gas natural en el municipi de Lucena del Cid, a la província de Castelló, per a la seua gasificació,  
- aprovació del projecte tècnic d'execució d'aquesta,  
- i la declaració, en concret, de la utilitat pública.  
Junt amb l'escrit de presentació d'aquestes peticions s'adjuntava la documentació següent:  
- Projecte tècnic per a l'execució de l'esmentada instal·lació, firmat per un tècnic competent, en què s'aportava una declaració responsable de data 4 d'abril de 2012, en el qual s'incloïen:  
- Separates per a l'obtenció del condicionat tècnic de:  
Ajuntament de Lucena del Cid.  
Conselleria d'Infraestructures i Transports de la Generalitat.  
Diputació de Castelló. Servei de Carreteres.  
Confederació Hidrogràfica del Xúquer.  
Telefónica, SA.  
Iberdrola Distribución Eléctrica, SA Unipersonal.  
Amb data 2 de maig de 2012, l'empresa peticionària va presentar una addenda al projecte en curs que modificava la relació de béns i drets afectats, que incloïa noves parcel·les, i modificava els plans parcel·laris 4403-YA 8.1 Rev. 01 i 8122-NV 0.2 Rev. 01. A aquesta s'adjuntava una declaració responsable, firmada per un tècnic competent, de data 24 d'abril de 2012.  
El procediment administratiu corresponent a aquesta sol·licitud ha sigut tramitat amb l'expedient de referència CBREDE/2012/5/12, incoat pel Servei Territorial d'Energia de Castelló a aquest efecte.  
La sol·licitud d'autorització administrativa de la instal·lació junt amb el projecte d'execució han sigut objecte d'informació pública durant el termini de 20 dies en:  
- el Diari Oficial de la Comunitat Valenciana del 6 de juliol de 2012 (DOCV 6812),  
- el Butlletí Oficial de la Província de Castelló del 10 de juliol de 2012 (BOPC núm. 82),  
- els diaris El Periódico Mediterráneo i La Razón, edicions de la província de Castelló, dels dies 10 i 11 de setembre de 2012, respectivament.  
- Tauler d'anuncis de l'Ajuntament de Lucena del Cid des del 25 d'agost fins al 18 de setembre de 2014, ambdós inclosos.  
D'acord amb la documentació que hi ha en l'expedient, han sigut presentades al·legacions per la mercantil Fabricación Española Sanitaria, SA (FABRESA) amb data del 3 d'octubre de 2012 relatives al traçat del ramal, ja que discorre pròxim a una edificació d'habitatges i oficines. Havent-se traslladat a Gas Natural Cegas, SA, per mitjà d'un informe amb data del 8 de febrer de 2013, es manifesta que el traçat seleccionat està condicionat pel límit de domini públic de la carretera CV-193 de la Diputació de Castelló, la qual va acceptar el traçat proposat, per tant, la xarxa de gas queda paral·lela al mur existent, i se separa el màxim de les construccions existents.  
  
De conformitat amb el procediment reglamentàriament establit, a fi que, en el termini de 20 dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es va remetre una separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general els béns o drets a càrrec seu de les quals pogueren ser afectats per aquesta, amb el resultat que, en síntesi, es detalla:  
  
- Ajuntament de Lucena del Cid. S'ha presentat un condicionat tècnic, el qual s'ha traslladat a l'empresa peticionària, i s'ha acceptat amb data 27 de juny de 2012.  
- Telefónica, SA. Ha manifestat la seua conformitat per mitjà d'un escrit amb data del 7 de setembre de 2012.  
- Iberdrola Distribución Eléctrica, SA Unipersonal. Ha manifestat la seua conformitat per mitjà d'un escrit amb data 5 de setembre de 2012.  
- Servei de Carreteres de la Diputació de Castelló. Segons un informe amb data del 23 de maig de 2012, es formulen inconvenients perquè afecta la zona de domini públic de la carretera CV-193. Es presenta una addenda a la separata tècnica per afecció a la CV-193 i es trasllada a l'empresa peticionària amb data del 9 de novembre de 2012, que acompanya un traçat alternatiu, i s'informa favorablement, amb data de l'11 de desembre de 2012, a més d'acceptar-la l'empresa peticionària amb data 27 de desembre de 2012.  
- Conselleria d'Infraestructures, Transport i Medi Ambient. Resolució del cap del Servei Territorial de Carreteres, per la qual s'autoritza l'encreuament subterrani amb la carretera CV-190 PK 17,000, ambdós marges, d'acord amb les condicions generals i particulars que s'hi arrepleguen, amb data del 8 d'agost de 2012. La resolució s'ha traslladat a l'empresa peticionària, i l'encreuament subterrani s'ha acceptat amb data 28 d'agost de 2014.  
- Confederació Hidrogràfica del Xúquer. Per mitjà d'ofici amb data del 3 d'agost de 2012 s'autoritzen dos encreuaments de llit públic (barranc de Vale) que se subjecten a les condicions generals i particulars que s'hi arrepleguen, la qual s'ha traslladat a l'empresa peticionària, i aquest s'ha acceptat amb data 28 d'agost de 2014.  
Revisada la documentació pel Servei Territorial d'Energia de Castelló, es detecten discrepàncies en el traçat de la xarxa de distribució de gas natural de les quals es deriven noves afeccions sobre béns i drets afectats. Com a conseqüència d'això l'empresa peticionària presenta successives addendes al projecte en curs, amb data 6 de novembre de 2014, 18 de novembre de 2014 i 1 d'abril de 2015, que modifiquen la relació de béns i drets afectats, inclouen noves parcel·les, i modifiquen el pla parcel·lari P-PAR, acompanyades de la corresponent declaració responsable firmada per un tècnic competent.  
  
Arran d'això es va procedir a donar tràmit d'audiència a la mercantil Fabricación Española Sanitaria, SA (FABRESA) com a part interessada, per a informar-la de les variacions en les afeccions a la parcel·la de la seua propietat, per mitjà d'un escrit de data d'eixida 20 de maig de 2015. En data 4 de juny de 2015 presenta noves al·legacions en què, en síntesi, es reitera en les al·legacions presentades de data 3 d'octubre de 2012. Després de traslladar a Gas Natural Cegas, SA, les dites al·legacions, per mitjà d'un informe amb data d'entrada 7 de juliol de 2015, respon que el traçat de la canonada s'ha ubicat tan prop com ha sigut possible a la CV-193, per la qual cosa no divideix la parcel·la i l'afecció és nul·la. Així mateix, indica que l'ocupació temporal és la mínima necessària per a l'execució de l'obra, i es restitueix el terreny a la situació inicial a la seua finalització. Respecte a l'alternativa plantejada per l'empresa, Gas Natural Cegas, SA, indica que no és tècnicament viable i que el traçat adoptat va ser acordat amb l'Àrea de Carreteres de la Diputació de Castelló, per ser l'únic viable de les alternatives plantejades.  
Les instal·lacions l'autorització de les quals se sol·licita constitueixen instal·lacions de distribució de gas natural.  
El sol·licitant, Gas Natural Cegas, SA, es troba inscrit definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
La finalitat que es persegueix amb la construcció de les instal·lacions és dotar d'infraestructura gasista el municipi de Lucena del Cid, per a poder realitzar el subministrament de gas natural i així satisfer les necessitats domèstiques i comercials de la zona, segons la sol·licitud i documentació presentades.  
El punt de connexió de les instal·lacions sol·licitades per l'empresa peticionària es troba en el ramal amb MOP 16 existent per a dotar de gas l'empresa Fabricación Española Sanitaria, SA (FABRESA), propietat de Gas Natural Cegas, SA.  
En el projecte consta delimitada la zona geogràfica per a la qual se sol·licita autorització administrativa (pla 5393-EPSPU 8.1 Rev.00, «Projecte d'autorització administrativa, aprovació d'execució i declaració d'utilitat publica de la xarxa de distribució de gas natural en el nucli urbà de Lucena del Cid - Pla d'àrea d'autorització administrativa», arreplegat en l'annex I a aquesta resolució).  
Consta en l'expedient l'informe del Servei Territorial d'Energia de Castelló, òrgan encarregat de la instrucció de l'expedient, i proposta de resolució del Servei d'Energia i de la Subdirecció General d'Energia i Mines adscrites a aquest centre directiu.  
  
Fonaments de dret  
  
La instrucció i resolució del present procediment administratiu correspon a la Generalitat, ja que la instal·lació objecte d'aquest està radicada íntegrament en territori de la Comunitat Valenciana, i no està enquadrada en les previstes que són competència de l'Administració General de l'Estat, d'acord amb l'article 3.2.c de la Llei 34/1998, de 7 d'octubre, del Sector d'Hidrocarburs.  
D'acord amb el que disposa l'article 2.1.a de l'Ordre de 9 de febrer de 2001, de la Conselleria d'Indústria i Comerç, concordat amb l'article 8 del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, i l'article 18 del Decret 193/2013, de 20 de desembre, del Consell, pel qual s'aprova el Reglament orgànic i funcional de la Conselleria d'Economia, Indústria, Turisme i Ocupació, correspon a la Direcció General d'Indústria i energia d'aquest departament la resolució del present procediment.  
  
D'acord amb el que disposa l'article 55.1.b de la Llei 34/1998, de 7 d'octubre, del Sector d'Hidrocarburs, les instal·lacions de distribució de gas natural requereixen autorització administrativa prèvia.  
D'acord amb l'article 70.1.b del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per a les instal·lacions de distribució de gas natural, la construcció o establiment d'aquestes es requereix aprovació del projecte d'execució o detall d'aquestes.  
Els sol·licitants d'autoritzacions d'instal·lacions de distribució de gas natural han de reunir els requisits establits per a l'exercici de l'activitat de distribució en el capítol II del títol II del Reial Decret 1434/2002, de 27 de desembre.  
Els sol·licitants d'autoritzacions per a instal·lacions de gas hauran d'acreditar suficientment el compliment dels requisits establits en l'article 73.3 de la Llei 34/1998, de 7 d'octubre, del Sector d'Hidrocarburs.  
  
D'acord amb l'article 73.5 de la Llei 34/1998 i l'article 81.7 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, les autoritzacions d'instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en què s'ha de prestar el subministrament, els compromisos d'expansió de la xarxa en la dita zona que ha d'assumir l'empresa sol·licitant i el termini per a l'execució de les dites instal·lacions i la seua caracterització.  
Considerant el que disposa el capítol V, «Distribució de combustibles gasosos per canalització», del títol IV, «Ordenació del subministrament de gasos combustibles per canalització», de la Llei 34/1998, de 7 d'octubre, del Sector d'Hidrocarburs, i el capítol II, «Autoritzacions per a la construcció, ampliació, modificació i explotació d'instal·lacions», del títol IV, «Procediments d'autorització de les instal·lacions d'emmagatzematge, regasificació, transport i distribució», del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, aquest últim per ser dret supletori a la Comunitat Valenciana, per no tindre regulació autonòmica en matèria de procediment d'autorització d'instal·lacions de distribució de gas natural canalitzat.  
En consideració del que s'ha exposat anteriorment, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Gas Natural Cegas, SA, autorització administrativa prèvia per a la construcció d'una xarxa de distribució de gas natural canalitzat en el municipi de Lucena del Cid, a la província de Castelló, per a la seua gasificació, les característiques principals de la qual són:  
  
CARACTERÍSTIQUES GENERALS  
Tipus de gas a transportar Gas natural (segona família), amb els requisits mínims de qualitat vigents en cada moment  
Municipis   
afectats Lucena del Cid  
1. ESTACIÓ DE REGULACIÓ I MESURA (ERM)  
Identificació de l'ERM Mòdul aeri ARA-05 MOP16/MOP 0,4 amb 1000 m³(n)/h de cabal  
Ubicació Segons pla núm. 2823-OW 5.1 Rev. 00 «Projecte d'AAYE de la xarxa de distribució de gas natural en el nucli urbà de Lucena del Cid - Pla d'ubicació»  
Punt de connexió Ramal amb MOP 16 existent per a dotar de gas l'empresa Fabricación Española Sanitaria, SA (FABRESA)  
Tipus d'instal·lació ERM  
Comptador Q-400  
Qnominal m³(n)/h 1000  
Pressió d'entrada (bar) 16/5  
Pressió d'eixida (bar) 0,4/0,75  
Diàmetre línies entrada/eixida () 2/6  
Equipament telemàtic Telecontrol  
Nombre de línies Dos línies completes de regulació  
Tipologia i dimensions Mòdul aeri AR-05, de 1.700 mm x 1.650 mm sobre bancada de formigó.  
2. XARXA DE DISTRIBUCIÓ  
Punts de connexió inicial i final Xarxa MOP 16 bar  
- Punt inicial: ramal amb MOP 16 existent per a dotar de gas l'empresa Fabricación Española Sanitaria, SA (FABRESA)  
- Punt final: ERM.  
Xarxa MOP 0,4 bar  
- Punt inicial: ERM.  
- Punt final: punts de subministrament.  
Longitud i diàmetre nominal La xarxa autoritzada tindrà una longitud total de 3.646 metres, segons el detall següent:  
Xarxa MOP 16 bar:  
- 160 metres de xarxa de 4» de diàmetre.  
Xarxa MOP 0,4 bar:  
- 1.336 metres de xarxa de diàmetre 200 mm.  
- 377 metres de xarxa de diàmetre 160 mm.  
- 334 metres de xarxa de diàmetre 110 mm.  
- 328 metres de xarxa de diàmetre 90 mm.  
Zona geogràfica autoritzada Segons el Pla 2595-PNWLS 6.1 Rev. 00, «Projecte d'autorització administrativa, aprovació d'execució i declaració d'utilitat pública de la xarxa de distribució de gas natural en el nucli urbà de Lucena del Cid - Pla d'àrea d'autorització administrativa», de l'annex I a aquesta resolució.  
En l'àrea geogràfica autoritzada l'empresa peticionària estarà obligada a realitzar en els terminis i condicions establits normativament les connexions i la connexió de nous consumidors o ampliació dels existents que se'ls plantegen, sense perjuí dels règims d'autorització i econòmics que siguen aplicables a les dites connexions.  
  
Compromisos d'expansió de la xarxa autoritzada L'execució de les obres es realitzarà durant el primer any després de l'obtenció de les autoritzacions pertinents.  
Traçat Canalització de gas natural des del ramal amb MOP 16 bar existent en el terme municipal de Lucena del Cid, que continuarà fins a creuar el barranc de Vale, on s'instal·larà la nova estació de regulació ERM MOP 16 bar/MOP 0,4 bar.  
La xarxa en MOP 0,4 bar creuarà la carretera CV-190; recorrerà els carrers de Sant Isidre Llaurador, Sant Antoni i Duc de Tetuan, i es bifurcarà pels carrers del nucli urbà de Lucena de Cid segons el pla núm. 8638-AP 3.1 Rev. 00 «.  
Tipus constructiu Canalització soterrada en rasa  
Pressió màx. operació MOP (bar) MOP 16 bar i MOP 0,4 bar, segons el tipus de xarxa.  
Pressió de garantia (bar) La pressió mínima a garantir en els diferents punts de la xarxa és de 0,05 bar en els trams amb MOP 0,4 bar i de 3 bar en els trams amb MOP 16 bar (segons article 65.2 del Reial Decret 1434/2002)  
Material Xarxa MOP 16 bar: Acer qualitat L245GA segons la norma UNE 10128.  
Xarxa MOP 0,4 bar: Polietilé PE100  
Gruix Xarxa MOP 16 bar: 3,6 mm  
Xarxa MOP 0,4 bar: SDR (diàmetre/gruix): 17,6  
Elements auxiliars i accessoris Vàlvules de sectorització, colzes, tes, taps i resta d'accessoris necessaris per a la correcta funcionalitat de la xarxa  
  
  
  
El pressupost total del projecte de la instal·lació objecte de la present autorització és de cent noranta mil tres-cents vint-i-cinc euros amb quaranta-nou cèntims d'euro (190.325,49 ?).  
La present autorització administrativa s'atorga a l'empara del que disposa la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
1. El titular de la instal·lació constituirà en el termini d'un mes una garantia per valor de tres mil huit-cents sis euros amb cinquanta-un cèntims d'euro (3.806,51 ?), import del dos per cent (2 %) del pressupost de les instal·lacions afectades que figuren en la present resolució, per a garantir el compliment de les seues obligacions, de conformitat amb el que assenyala l'article 82 del Reial Decret 1434/2002, de 27 de desembre  
La dita fiança es constituirà a favor de la Direcció General d'Indústria i Energia en la Tresoreria de la Conselleria d'Hisenda i Administració Pública, de conformitat amb l'Ordre de 14 de febrer de 1986 i l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances.  
Una vegada constituïda la fiança, abans del termini d'un mes des de la notificació de la present resolució, el titular haurà de presentar en el Servei Territorial d'Energia de Castelló la carta de pagament-resguard emesa per la Tresoreria, com a acreditació del compliment de l'esmentada obligació.  
La fiança serà tornada al titular de la present autorització, prèvia la seua sol·licitud, una vegada que davant del Servei Territorial d'Energia de Castelló l'interessat justifique el compliment de les obligacions derivades de la present autorització i el dit servei territorial formalitze l'acta de posada en marxa de les instal·lacions a què es refereix la present resolució.  
2. El titular de la present autorització complirà les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, i la resta de l'ordenament jurídic aplicable a l'exercici d'aquesta activitat vigent en cada moment. En especial, estarà obligat a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, així com d'acord amb les previsions arreplegades en els plans anuals d'ampliació de xarxes de distribució que li siguen autoritzats, sense perjuí del que siga aplicable del règim reglamentàriament establit per a les connexions.  
  
3. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs, i article 10 del Reial Decret 1434/2002, de 27 de desembre.  
4. La present autorització en cap cas concedirà al seu titular drets exclusius d'ús, i s'atorga sense perjuí de tercers, deixant a part els drets particulars i independentment de les concessions, llicències, permisos o autoritzacions de competència municipal, provincial, autonòmica, estatal o d'aquest o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient; tot això segons el que disposa l'article 73.4 de la Llei 34/1998, de 7 d'octubre, del Sector d'Hidrocarburs.  
  
5. Serà causa de revocació de la present autorització l'incompliment de les condicions que s'hi expressen, la variació substancial de les característiques descrites en la documentació presentada i que ha determinat el seu atorgament o altres causes previstes en l'ordenament jurídic.  
6. El titular de la present autorització comunicarà anualment a la Direcció General d'Indústria i energia un resum de la base de dades dels consumidors connectats a les instal·lacions autoritzades en la present resolució, segons el que disposa l'incís I) de l'apartat 3 de l'article 10 del Reial Decret 1434/2002, de 27 de desembre, en què estarà especificat el nombre d'altes i baixes, si és el cas, realitzades en l'últim any.  
  
  
Segon  
Aprovar el projecte d'execució presentat i les posteriors addendes a aquest per a la construcció de les instal·lacions corresponents a la xarxa de distribució de gas natural canalitzat descrites en el punt primer d'aquesta resolució, i habilitar al titular de la present resolució a la construcció de la instal·lació interessada, d'acord amb les condicions que es detallen a continuació:  
1. La instal·lació de gas natural haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'aquesta. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta direcció general la corresponent aprovació.  
2. La instal·lació a executar complirà, en tot cas, el que estableix el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, i en especial, la seua instrucció tècnica complementària ITC-ICG 01, «Instal·lacions de distribució de combustibles gasosos per canalització», així com les disposicions i normes tècniques que li siguen aplicables. Així mateix, la construcció de les instal·lacions aprovades pel present acte administratiu hauran d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria, i el seu desplegament reglamentari. Aquestes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
3. El termini d'execució de les obres serà de 12 mesos a comptar a partir de la data en què es notifique aquesta resolució. No obstant això, amb anterioritat a la finalització d'aquest termini, l'empresa peticionària podrà sol·licitar una ampliació concreta d'aquest per mitjà de sol·licitud motivada davant de la Direcció General d'Indústria i energia, i adjuntarà a aquest efecte la documentació justificativa de la demora i del cronograma de treballs previstos per al nou termini sol·licitat.  
4. El titular de la present resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
5. El personal tècnic en la matèria adscrit a aquesta direcció general o al servei territorial d'energia corresponent podrà realitzar les comprovacions i les proves que considere necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució. A aquest efecte, el titular de la present resolució haurà de comunicar amb l'adequada antelació al servei territorial d'energia corresponent l'inici de les obres.  
Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a aquesta direcció general com al servei territorial d'energia corresponent.  
6. Finalitzades les obres de construcció i realitzades les proves corresponents, el titular de la present resolució sol·licitarà l'autorització d'explotació (o acta de posada en marxa) prevista en l'article 85 del Reial Decret 1434/2002, de 27 de desembre. A aquesta comunicació s'adjuntarà un certificat de direcció i final d'obra, subscrit per una persona facultativa competent, en què conste que la instal·lació s'ha realitzat d'acord amb la normativa i especificacions previstes en el projecte d'execució aprovat, així com amb les prescripcions de la reglamentació tècnica i de seguretat aplicable a les instal·lacions objecte del projecte. Quan el mencionat certificat de direcció i final d'obra no estiga visat pel corresponent col·legi professional, anirà acompanyat de l'oportuna declaració responsable de conformitat amb el que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV núm. 6389, del 3 de novembre de 2010.  
  
7. Una vegada atorgada l'autorització d'explotació (o acta de posada en marxa), incloent-hi les possibles autoritzacions parcials, de la instal·lació interessada en el present procediment, en el termini màxim de 10 dies, el servei territorial d'energia corresponent ho comunicarà a aquesta direcció general.  
8. Aquesta direcció general, previ tràmit de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions que s'hi imposen.  
  
Tercer  
Declarar, en concret, la utilitat pública de la construcció de les instal·lacions corresponents a la xarxa de distribució de gas natural en el terme municipal de Lucena del Cid, a la província de Castelló, arreplegada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'aquests als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació de l'annex II, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal'lacions de gas natural.   
  
Quart  
Ordenar:  
- la publicació de la present resolució en el Diari Oficial de la Comunitat Valenciana i en el Butlletí Oficial de la Província de Castelló.  
- la notificació de la present resolució a Gas Natural Cegas, SA, a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització, a les que han emés, o hagueren d'emetre, condicionat tècnic al projecte d'execució, a les que van informar, o hagueren d'informar, durant la tramitació de la declaració, en concret, de la utilitat pública i als titulars de béns i drets afectats, així com als restants interessats en l'expedient, d'acord amb el que preveu l'article 52 de la Llei, de 16 de desembre de 1954, d'Expropiació Forçosa.  
Tot això de conformitat amb el que disposen els articles 81.5 i 100 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Se significa que la mencionada publicació es realitzarà, a més, als efectes de notificació de la present resolució als interessats en aquesta que siguen desconeguts, s'ignore el lloc o domicili de la notificació d'aquests o el mitjà que permeta tindre constància de la seua recepció per aquells o els seus representants; tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius, Comerç i Treball d'aquesta conselleria en el termini d'un mes, comptat des de l'endemà de ser notificada, d'acord amb el que estableix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 3 d'agost de 2015.- La directora general de Indústria i Energia: Júlia Company Sanus.  
  
  
  
ANNEX I  
  
- Pla 6553-HVFMK 0.1 Rev.00, «Projecte d'autorització administrativa, aprovació d'execució i declaració d'utilitat publica de la xarxa de distribució de gas natural en el nucli urbà de Lucena del Cid-Pla d'àrea d'autorització administrativa»  
Accessibles en el lloc d'internet   
http://www.indi.gva.es/web/energia/energia